ও প্রিয়তমা
"ও প্রিয়তমা" একটি বাংলাদেশী চলচ্চিত্র সঙ্গীত, যা দ্বৈতভাবে গেয়েছেন বালাম ও সোমনুর মনির কোনাল এবং আসিফ ইকবালের লেখায় সুর ও সঙ্গীতায়োজন করেছেন আকাশ সেন। গানটি ২০২৩ মুক্তিপ্রাপ্ত শাকিব খান এবং ইধিকা পাল অভিনীত প্রিয়তমা চলচ্চিত্রের সাউন্ডট্র‍্যাকের অংশ হিসাবে ২০২৩ সালের ২৭ জুন প্রকাশ করা হয়, যেটির মিউজিক ভিডিও একই দিন টাইগার মিডিয়ার লেবেলে ইউটিউবে প্রকাশ করা হয়। গানটি ২০২৩ সালের ২৭ জুন প্রিয়তমা চলচ্চিত্রের দ্বিতীয় একক হিসেবে মুক্তি পায়। এটি ইউটিউবে ১০ কোটিরও বেশিবার দেখা হয়, যা দ্রুততম বাংলা ভাষার গান হিসেবে মাইলফলক অর্জন করে। এছাড়াও এটি বৈশ্বিক শীর্ষ মিউজিক ভিডিও তালিকায় ৩৫তম এবং বৈশ্বিক শীর্ষ গানের তালিকায় ৮৩ নম্বরে থাকা প্রথম বাংলা ভাষার চলচ্চিত্রের গান। বালাম গানটির মাধ্যমে প্রায় দশ বছর পর বালাম নেপথ্যে প্রত্যাবর্তন করেন। গানটি জন্য সোমনুর মনির কোনাল সেরা নারী নেপথ্য গায়ক বিভাগে বাবিসাস পুরস্কার অর্জন করেন।